b'\n_START_ARTICLE_\nMilentije Popovi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nLeta 1937 je diplomiral na Tehni\xc5\xa1ki fakulteti v Beogradu. Leta 1939 je postal \xc4\x8dlan KPJ in leta 1941 je bil eden od organizatorjev NOVJ; med vojno je bil politi\xc4\x8dni komisar ve\xc4\x8d enot. Imel je \xc4\x8din (rezervnega) generalmajorja._NEWLINE_Po vojni je bil minister v srbski vladi, zvezni minister, od 1953 \xc4\x8dlan ZIS in od 1958 predsednik zveznega sveta za znanstveno delo, nato sekretar Zvezne konference SZDL (1963-67), 1966 je po odstavitvi Rankovi\xc4\x87a postal \xc4\x8dlan IK CK ZKJ in istega leta \xc4\x8dlan predsedstva CK ZKJ, nazadnje je bil predsednik Skup\xc5\xa1\xc4\x8dine SFRJ (1967-71) in \xc4\x8dlan Sveta federacije.'